CELEX: 32018D1206(01)
Language: lv
Date: 2018-11-30 00:00:00
Title: Komisijas Īstenošanas lēmums (2018. gada 30. novembris) par to, lai Eiropas Savienības Oficiālajā Vēstnesī publicētu pieteikumu par Eiropas Parlamenta un Padomes Regulas (ES) Nr. 1308/2013 105. pantā minētu grozījumu ar aizsargātu nosaukumu apzīmēta vīna nozares produkta specifikācijā (“Tierra de León” (ACVN))

6.12.2018   
               
               
                  LV
               
               
                  Eiropas Savienības Oficiālais Vēstnesis
               
               
                  C 439/4
               
            
         KOMISIJAS ĪSTENOŠANAS LĒMUMS
         (2018. gada 30. novembris)
         par to, lai Eiropas Savienības Oficiālajā Vēstnesī publicētu pieteikumu par Eiropas Parlamenta un Padomes Regulas (ES) Nr. 1308/2013 105. pantā minētu grozījumu ar aizsargātu nosaukumu apzīmēta vīna nozares produkta specifikācijā (“Tierra de León” (ACVN))
         (2018/C 439/04)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 97. panta 3. punktu,
         tā kā:
         
                     (1)
                  
                  
                     Spānija saskaņā ar Regulas (ES) Nr. 1308/2013 105. pantu ir iesniegusi ar nosaukumu “Tierra de León” apzīmētā produkta specifikācijas grozījuma pieteikumu. Grozījums ietver nosaukuma maiņu no “Tierra de León” uz “León”.
                  
               
                     (2)
                  
                  
                     Komisija ir pārbaudījusi pieteikumu un secinājusi, ka Regulas (ES) Nr. 1308/2013 93.–96. pantā, 97. panta 1. punktā, 100., 101. un 102. pantā izklāstītie nosacījumi ir ievēroti.
                  
               
                     (3)
                  
                  
                     Lai būtu iespējams iesniegt iebilduma paziņojumus saskaņā ar Regulas (ES) Nr. 1308/2013 98. pantu, ar nosaukumu “Tierra de León” apzīmētā produkta specifikācijas grozījuma pieteikums būtu jāpublicē Eiropas Savienības Oficiālajā Vēstnesī,
                  
               IR NOLĒMUSI ŠĀDI.
         
            Vienīgais pants
            Ar nosaukumu “Tierra de León” (ACVN) apzīmētā produkta specifikācijas grozījuma pieteikums, kas iesniegts saskaņā ar Regulas (ES) Nr. 1308/2013 105. pantu, ir iekļauts šā lēmuma pielikumā.
            Saskaņā ar Regulas (ES) Nr. 1308/2013 98. pantu šā lēmuma publikācija dod tiesības izteikt iebildumus pret šā panta pirmajā daļā minēto specifikācijas grozījumu divu mēnešu laikā no dienas, kad to publicē Eiropas Savienības Oficiālajā Vēstnesī.
         
         
            Briselē, 2018. gada 30. novembrī
            
               
                  Komisijas vārdā –
               
               
                  Komisijas loceklis
               
               Phil HOGAN
            
         
         
            (1)  OV L 347, 20.12.2013., 671. lpp.
         
      
      
         
            PIELIKUMS
            
               “TIERRA DE LEÓN”
            
            
               PDO-ES-A0882-AM02
            
            
               Pieteikuma iesniegšanas datums: 13.3.2017.
            
            PRODUKTA SPECIFIKĀCIJAS GROZĪJUMA PIETEIKUMS
            1.   Grozījumam piemērojamie noteikumi
            
            Regulas (ES) Nr. 1308/2013 105. pants – grozījums, kas nav maznozīmīgs
            2.   Grozījuma apraksts un pamatojums
            
            
               ACVN nosaukuma grozīšana
            
            ACVN nosaukums “Tierra de León” jānomaina uz “León”, kas skar gan specifikācijas, gan vienoto dokumentu, un tas attiecas uz visām vietām abos tekstos, kur šis nosaukums parādās.
            Sīvā konkurence pašreizējā vīna tirgū apvienojumā ar fonētisko un rakstisko līdzību starp mūsu cilmes vietas nosaukumu “Tierra de León” un AĢIN “Vino de la Tierra de “Castilla y León””, ko saskaņā ar spēkā esošajiem noteikumiem var marķējumā norādīt kā “Vino de la Tierra de Castilla y León”, sagādā ļoti lielas grūtības patērētājus informēt par atšķirībām starp šo divu līmeņu vīniem, neraugoties uz to, ka mūsu vīni tiek ražoti no tādām vietējām vīnogu šķirnēm kā ‘Prieto Picudo’ un ‘Albarín Blanco’. Nošķiršanu neatvieglo pat fakts, ka klimata un augsnes apstākļi, kā arī audzēšanas paņēmieni gadsimtu gaitā ir stingri noteikti un nostiprinājušies mūsu ražotāju vidū un apgabalā.
            Nosaukums “León”, kas izmantojams par cilmes vietas nosaukumu, ir pavisam īss un aizsargātajam ražošanas apgabalam specifisks; tas atbilst visu apgabalā ietilpstošo pašvaldību un apakšapgabalu robežām un ļauj saglabāt neskartu esošo saikni starp aizsargāto produktu un ļoti specifiskajiem apstākļiem, kas to vēsturiski noteikuši.
            VIENOTS DOKUMENTS
            1.   Reģistrētais nosaukums
            
            “León”
            2.   Ģeogrāfiskās izcelsmes norādes veids
            
            ACVN – aizsargāts cilmes vietas nosaukums
            3.   Vīnkopības produktu kategorijas
            
            
                     
                        1.
                     
                     
                        Vīns
                     
                  4.   Vīnu apraksts
            
            
               VĪNS – baltvīni
            
            Baltvīniem, kas iegūti no šķirņu ‘Albarín Blanco’, ‘Verdejo’ un ‘Godello’ vīnogām, ir teicami sabalansēta garša un aromāts, un tie ir reizē gan svaigi, gan ar kompleksu garšas buķeti.
            Spirta kopējā minimālā koncentrācija: 10,5 % tilpuma
            Vispārīgās analītiskās īpašības
            
                        Spirta minimālā faktiskā koncentrācija (tilp. %):
                     
                     
                        10,5 
                     
                  
                        Minimālais kopējais skābums:
                     
                     
                        izteikts vīnskābē – 4,5  grami uz litru
                     
                  
                        Maksimālais gaistošais skābums (miliekvivalentos litrā):
                     
                     
                        11,67 
                     
                  
                        Maksimālais kopējais sēra dioksīda saturs (miligramos litrā):
                     
                     
                        160
                     
                  
               VĪNS – sārtvīni
            
            ‘Prieto Picudo’ sārtvīni ir ļoti aromātiski, svaigi (liels dabīgais skābums), un mutē jūtams to pilnīgums un struktūra (līdzsvars starp spirtu un skābumu).
            Spirta kopējā minimālā koncentrācija: 11 % tilpuma
            Vispārīgās analītiskās īpašības
            
                        Spirta minimālā faktiskā koncentrācija (tilp. %):
                     
                     
                        11
                     
                  
                        Minimālais kopējais skābums:
                     
                     
                        izteikts vīnskābē – 4,5  grami uz litru
                     
                  
                        Maksimālais gaistošais skābums (miliekvivalentos litrā):
                     
                     
                        11,67 
                     
                  
                        Maksimālais kopējais sēra dioksīda saturs (miligramos litrā):
                     
                     
                        160
                     
                  
               VĪNS – sarkanvīni
            
            Sarkanvīniem ir intensīva krāsa, aromāts (sarkanie un melnie augļi), to garša ir gaļīga un pilnīga, viegli savelkoša, un tiem ir paliekoša pēcgarša.
            Spirta kopējā minimālā koncentrācija: 11,5 % tilpuma
            Vispārīgās analītiskās īpašības
            
                        Spirta minimālā faktiskā koncentrācija (tilp. %):
                     
                     
                        11,5 
                     
                  
                        Minimālais kopējais skābums:
                     
                     
                        izteikts vīnskābē – 4,3  grami uz litru
                     
                  
                        Maksimālais gaistošais skābums (miliekvivalentos litrā):
                     
                     
                        11,67 
                     
                  
                        Maksimālais kopējais sēra dioksīda saturs (miligramos litrā):
                     
                     
                        150
                     
                  
               VĪNS – izturēti sarkanvīni
            
            Izturētiem sarkanvīniem saglabājas vīnogu šķirnes (‘Prieto Picudo’) īpašības, bet tie ir kompleksāki, mazāk savelkošu garšu, sabalansēti, piesātināti ar tanīniem un ar paliekošu pēcgaršu.
            Spirta kopējā minimālā koncentrācija: 12 % tilpuma
            Vispārīgās analītiskās īpašības
            
                        Spirta minimālā faktiskā koncentrācija (tilp. %):
                     
                     
                        12
                     
                  
                        Minimālais kopējais skābums:
                     
                     
                        izteikts vīnskābē – 4,3  grami uz litru
                     
                  
                        Maksimālais gaistošais skābums (miliekvivalentos litrā):
                     
                     
                        11,67 
                     
                  
                        Maksimālais kopējais sēra dioksīda saturs (miligramos litrā):
                     
                     
                        150
                     
                  5.   Vīndarības metodes
            
            a)   
                  Galvenās vīndarības metodes
               
            
            
               Īpašā vīndarības metode
            
            
                        —
                     
                     
                        Varbūtīgā minimālā spirta koncentrācija: 11,5 % (sarkanās vīnogas), 10,5 % (baltās vīnogas).
                     
                  
                        —
                     
                     
                        Maksimālais guvums no ekstrakcijas: 74 l no 100 kg vīnogu.
                     
                  
                        —
                     
                     
                        Vīniem, kuriem tiks izmantots marķējums “CRIANZA”, “RESERVA” vai “GRAN RESERVA”, jāizmanto ozolkoka mucas ar maksimālo ietilpību 330 l, un tās nedrīkst būt vecākas par 10 gadiem.
                     
                  
               Ierobežojumi attiecībā uz vinifikāciju
            
            
                        —
                     
                     
                        Baltvīnus ražo, izmantojot vismaz 50 % balto vīnogu šķirņu ‘Verdejo’, ‘Albarín blanco’ un ‘Godello’.
                     
                  
                        —
                     
                     
                        Sārtvīnus ražo, izmantojot vismaz 60 % ‘Prieto Picudo’ un/vai ‘Mencia’, bet atlikušos 40 % veido atļautās vīnogu šķirnes (baltās un/vai sarkanās).
                     
                  
                        —
                     
                     
                        Sarkanvīnus ražo, izmantojot vismaz 60 % sarkano vīnogu šķirņu ‘Prieto Picudo’, ‘Mencía’.
                     
                  
               Audzēšanas prakse
            
            Stādījumu blīvumam jābūt no 1 100 līdz 4 000 stādu uz hektāru.
            b)   
                  Maksimālās ražas
               
            
            
               Balto vīnogu šķirnes, ko audzē krūmu veidā
            
            7 000 kg vīnogu no hektāra
            
               Balto vīnogu šķirnes, ko audzē krūmu veidā
            
            51,80 hektolitri no hektāra
            
               Balto vīnogu šķirnes, ko audzē kā vīteņus
            
            10 000 kg vīnogu no hektāra
            
               Balto vīnogu šķirnes, ko audzē kā vīteņus
            
            74 hektolitri no hektāra
            
               Sarkano vīnogu šķirnes, ko audzē krūmu veidā
            
            6 000 kg vīnogu no hektāra
            
               Sarkano vīnogu šķirnes, ko audzē krūmu veidā
            
            44,44 hektolitri no hektāra
            
               Sarkano vīnogu šķirnes, ko audzē kā vīteņus
            
            8 000 kg vīnogu no hektāra
            
               Sarkano vīnogu šķirnes, ko audzē kā vīteņus
            
            59,20 hektolitri no hektāra
            6.   Noteiktais apgabals
            
            ACVN “LEÓN” ģeogrāfiskais apgabals atrodas Leonas provinces dienvidos, un tajā ietilpst arī daļa no Valjadolidas provinces; tas robežojas ar Samoras un Palensijas provinci, un tā platība ir 3 317 km2. Apgabalā ietilpst šādas pašvaldības:
            —   Leonas provincē:
            
               Algadefe, Alija del Infantado, Antigua (La), Ardón, Armunia (Pd.), Bañeza (La), Bercianos del Páramo, Bercianos del Real Camino, Burgo Ranero (El), Cabreros del Río, Calzada del Coto, Campazas, Campo de Villavidel, Castilfalé, Castrocalbón, Castrotierra de Valmadrigal, Cebrones del Río, Cimanes de la Vega, Corbillos de los Oteros, Cubillas de los Oteros, Chozas de Abajo, Fresno de la Vega, Fuentes de Carvajal, Gordaliza del Pino, Gordoncillo, Grajal de Campos, Gusendos de los Oteros, Izagre, Joarilla de las Matas, Laguna de Negrillos, Matadeón de los Oteros, Matanza, Onzonilla, Pajares de los Oteros, Palacios de la Valduerna, Pobladura de Pelayo García, Pozuelo del Páramo, Quintana del Marco, Quintana y Congosto, Riego de la Vega, Roperuelos del Páramo, Sahagún, San Adrián del Valle, San Esteban de Nogales, San Millán de los Caballeros, Santa Cristina de Valmadrigal, Santa Elena de Jamuz, Santa María del Monte Cea, Santas Martas, Santovenia de la Valdoncina, Toral de los Guzmanes, Valdemora, Valderas, Valdevimbre, Valencia de Don Juan, Valverde Enrique, Vallecillo, Vega de Infanzones, Villabraz, Villademor de la Vega, Villamandos, Villamañán, Villamontán de la Valduerna, Villamoratiel de las Matas, Villanueva de las Manzanas, Villaornate y Castro, Villaquejida, Villaturiel un Zotes del Páramo,
            —   Valjadolidas provincē:
            
               Becilla de Valderaduey, Bustillo de Chaves, Cabezón de Valderaduey, Castrobol, Castroponce, Cuenca de Campos, Mayorga, Melgar de Abajo, Melgar de Arriba, Monasterio de Vega, Quintanilla del Molar, Roales de Campos, Saelices de Mayorga, Santervas de Campos, Unión de Campos (La), Valdunquillo, Villacid de Campos, Villagómez la Nueva un Villalba de la Loma.
            ACVN “LEÓN” vīnu izturēšanas apgabals sakrīt ar ražošanas apgabalu.
            7.   Galvenās vīna vīnogu šķirnes
            
            
                         
                     
                     
                        ‘ALBARIN BLANCO’
                     
                  
                         
                     
                     
                        ‘PRIOTO PICUDO’
                     
                  
                         
                     
                     
                        ‘MENCIA’
                     
                  
                         
                     
                     
                        ‘VERDEJO’
                     
                  
                         
                     
                     
                        ‘GODELLO’
                     
                  8.   Saiknes apraksts
            
            
               VĪNS
            
            Apstākļi, kas vīna ražotājiem ļauj saražot ļoti aromātisku vīnu ar teicami līdzsvarotu skābumu un paliekošu pēcgaršu, ir kontinentālais klimats, ko raksturo bargs un ilgstošs ziemas periods un īsa vasara, kurā ļoti karstas un sausas dienas mijas aukstām dienām, aptuveni 500 mm nokrišņu un liels saules gaismas daudzums, augsts vidējais augstums virs jūras līmeņa, zems organisko vielu saturs augsnē un specifiskas vīnogu šķirnes, jo īpaši šķirne ‘Prieto Picudo’.
            9.   Būtiski papildu nosacījumi
            
            
               Tiesiskais regulējums
            
            Valsts tiesību aktos.
            
               Papildu nosacījuma veids
            
            Iepakošana noteiktajā apgabalā.
            
               Nosacījuma apraksts
            
            Ņemot vērā to, ka ACVN “León” aizsargāto vīnu pildīšana pudelēs ir viens no kritiskajiem punktiem ražošanas un izturēšanas procesā iegūto īpašību saglabāšanai, tas jāveic pildīšanas telpās pagrabos, kas atrodas ražošanas apgabalā.
            
               Tiesiskais regulējums
            
            Valsts tiesību aktos.
            
               Papildu nosacījuma veids
            
            Papildu noteikumi attiecībā uz marķēšanu.
            
               Nosacījuma apraksts
            
            Marķējumā apzīmējuma “AIZSARGĀTS CILMES VIETAS NOSAUKUMS” vietā drīkst izmantot tradicionālo apzīmējumu “CILMES VIETAS NOSAUKUMS”.
            Marķējumā obligāti jānorāda vīnogu novākšanas gads, tai skaitā arī vīniem, kuri nav izturēti.
            Sarkanvīnu marķējumā drīkst izmantot tradicionālos apzīmējumus “CRIANZA”, “RESERVA” un “GRAN RESERVA” ar nosacījumu, ka ir ievēroti piemērojamajos tiesību aktos noteiktie nosacījumi.
            10.   Saite uz produkta specifikāciju
            
            http://www.itacyl.es/opencms_wf/opencms/informacion_al_ciudadano/calidad_alimentaria/7_vinicos/index.html